EkBass/fiwiki-20250220-pages-articles huggingface dataset:
Adrian Solano

Adrian Solano (s. 21. lokakuuta 1994 Maracay) on venezuelalainen maastohiihtäjä. Hän osallistui Lahden vuoden 2017 hiihdon MM-kisoihin 10 kilometrin karsintaan ja sprinttiin. Solano ei ollut ennen vuoden 2017 MM- kilpailuja nähnytkään lunta ja hän oli harjoitellut kisoihin rullasuksilla auringonpaisteessa. Hän ei päässyt muun Venezuelan joukkueen mukana Ruotsiin valmistautumisleirille, koska hänet pidätettiin Ranskassa Charles de Gaullen lentokentällä. Tämä johtui siitä, että maan viranomaiset eivät uskoneet hänen olevan hiihtäjä, joka on matkalla Lahden MM-hiihtoihin, vaan luulivat hänen paenneen Venezuelasta maan huonon tilanteen vuoksi. Viiden päivän jälkeen hänet lähetettiin takaisin kotimaahansa. Lopulta hän pääsi kisapaikalle suomalaisen joukkorahoitushankkeen ansiosta. Solano lähti 10 kilometrin karsintaan numerolla yksi jalassaan Harri Kirvesniemen vanhat monot. Hänellä oli vaikeuksia jo ensimmäisessä ylämäessä ja alamäessä ja hän olikin 3,5 kilometrin väliaikapisteelle mennessä kuluttanut aikaa lähes 38 minuuttia. Hänen matkansa päättyi keskeytykseen 6,1 kilometrin hiihdon jälkeen. Solano kuitenkin totesi tavoitteensa olevan täytetty ja kertoi samalla tavoittelevansa seuraavaksi edustusta olympialaisissa. Sprinttikilpailussa hän sijoittui viimeiseksi, eli 156:nneksi ajalla 13.49,33. Hän hävisi karsinnan toiseksi viimeiselle hiihtäjälle viisi minuuttia ja karsinnan voittaneelle Venäjän Sergei Ustjugoville yli kymmenen minuuttia. Kun kisat olivat Solanon osalta ohi, hän ilmoitti lahjoittavansa Suomen parhaiten menestyneille sprinttihiihtäjille, eli Ristomatti Hakolalle ja Mari Laukkaselle, tuhannen euron sekit. Rahat olivat jääneet yli joukkorahoituskeräyksestä, jonka avulla hän oli päässyt kisapaikalle. Tämän lisäksi hän aikoo avustaa Suomen Hiihtoliittoa perustamalla nimissään olevan verkkovaatekaupan, jonka tuotot jaetaan hänen ja Hiihtoliiton välillä. == Lähteet == Luokka:Venezuelalaiset maastohiihtäjät Luokka:Vuonna 1994 syntyneet Luokka:Elävät henkilöt
Ross Powers

Ross Powers (s. 10. helmikuuta 1979 Bennington, Yhdysvallat) on uransa lopettanut yhdysvaltalainen lumilautailija, olympiavoittaja sekä maailmanmestari. Hän kilpaili lumilautailun maailmancupissa yhteensä 61 kertaa, ja saavutti niissä 23 palkintopallisijoitusta, joista yhdeksän oli voittoja. == Lähteet == Luokka:Vuonna 1979 syntyneet Luokka:Elävät henkilöt Luokka:Yhdysvaltalaiset olympiavoittajat Luokka:Yhdysvaltalaiset lumilautailijat
Juha Kaarivaara

Juha Kaarivaara on entinen vanhoillislestadiolaisten keskusjärjestön SRK:n pääsihteeri vuodesta 2014. Ennen pääsihteeriksi valintaansa hän oli toiminut SRK:n lähetystyönsihteerinä ja Nokialla tuotekehittelypuolella. ==Lähteet== Luokka:Vanhoillislestadiolaiset henkilöt Luokka:Suomen rauhanyhdistysten keskusyhdistys Luokka:Syntymävuosi puuttuu Luokka:Elävät henkilöt
Svenja Würth

Svenja Würth (s. 20. elokuuta 1993) on saksalainen entinen mäkihyppääjä ja nykyinen yhdistetyn kilpailija. Seuratasolla hän edustaa SV Baiersbronnia. == Mäkihyppy == Würth debytoi Mäkihypyn Continental Cupissa vuonna 2006 ja oli parhaimmillaan neljäs Oberwiesenthalissa elokuussa 2015. Maailmancupissa hän debytoi Hinterzartenissa tammikuussa 2012 sijoittuen heti viidenneksi. Ainoan palkintosijansa hän saavutti Ljubnossa 12. helmikuuta 2017 sijoituttuaan kolmanneksi. Maailmancupin kokonaiskilpailussa hän oli kaudella 2016–2017 kymmenes. Aikuisten arvokisadebyyttinsä Würth teki Val di Fiemmen MM- kilpailuissa 2013, joissa hän oli normaalimäen kilpailussa 21:s. Lahden MM- kilpailuissa 2017 hän voitti sekajoukkuemäessä maailmanmestaruuden ja oli normaalimäen kilpailussa kuudes. Nuorten MM-kilpailuissa hän oli mukana Saksan joukkueessa voittamassa hopeaa vuonna 2012 sekä pronssia vuonna 2013. == Yhdistetty == Würth kilpaili yhdistetyn maailmancupissa ensimmäisen kerran Ramsaussa joulukuussa 2020 sijoittuen 24:nneksi. Kymmenen parhaan joukkoon hän sijoittui ensimmäisen kerran oltuaan kymmenes Otepäässä tammikuussa 2023. Parhaimmillaan hän on ollut yhdeksäs molemmissa Schonachin kilpailuissa helmikuussa 2023. Würth sijoittui MM-kilpailuissa 17:nneksi Oberstdorfissa 2021 ja 13:nneksi Planicassa 2023 . == Lähteet == Luokka:Saksalaiset mäkihyppääjät Luokka:Saksalaiset yhdistetyn hiihtäjät Luokka:Vuonna 1993 syntyneet Luokka:Elävät henkilöt
Minna Hesso

Minna Birgitta Hesso (s. 15. maaliskuuta 1976 Vantaa) on aktiiviuransa lopettanut suomalainen lumilautailija. Hän on alun perin kotoisin Klaukkalasta, mutta sittemmin muuttanut Sveitsiin. Hänen sijoituksensa Naganon olympialaisissa 1998 oli lumikourun finaalissa kuudes Saksan Nicola Thostin voittaessa.. Salt Lake Cityn olympialaisissa 2002 hän saavutti yhdeksännen sijan Yhdysvaltojen Kelly Clarkin yltäessä kultamitaliin. Parhaimmillaan Minna Hesso on ollut lumikourussa maailman ranking-ykkönen. Hänellä on ollut myös useita osakilpailuvoittoja maailmalta. Ennen kuin lumikourusta tuli olympialaji, ei Minna Hessolla ollut sponsorirahoitusta, mutta sittemmin häntä on rahoittanut muun muassa urheiluvälinevalmistaja Salomon. == Lähteet == Luokka:Suomalaiset lumilautailijat Luokka:Vuonna 1976 syntyneet Luokka:Elävät henkilöt
Metioniinisyntaasi

Metioniinisyntaasi on entsyymi, joka katalysoi metioniinin muodostumista homokysteiinistä ja levomefoolihaposta eli 5-metyylitetrahydrofoolihaposta. Entsyymiä esiintyy niin esitumaisissa kuin aitotumaisissakin eliöissä ja se osallistuu aminohappojen aineenvaihduntaan. Metioniinisyntaasin EC-numero on EC 2.1.1.13. ==Rakenne ja toiminta== Metioniinisyntaasi on rakenteeltaan dimeeri ja esimerkiksi ihmisen entsyymin molekyylimassa on 80 kDa. Entsyymistä on kahta muotoa, joista toinen tarvitsee toimiakseen koentsyymikseen kobalamiinia ja toinen ei. Kobalamiinista riippumatonta entsyymiä esiintyy muun muassa kasveissa, sienissä, arkeissa ja eräissä bakteereissa. Eläinten ja eräiden bakteerien metioniinisyntaasit vaativat toimiakseen kobalamiinia. Metioniinisyntaasin katalysoiman reaktion mekanismin ensimmäisessä vaiheessa metyyliryhmä siirretään levomefoolihapolta kobalamiinille, jolloin muodostuu tetrahydrofoolihappoa ja metyloitunutta kobalamiinia. Samalla kobalamiinin sisältävä koboltti-ioni hapettuu hapetusluvulta +I hapetusluvulle +III. Seuraavassa vaiheessa metyyliryhmä siirretään metyloidulta kobolamiinilta homokysteiinille, jolloin siitä muodostuu metioniinia. Molempien metyyliryhmien siirron seurauksena kobalamiinin konfiguraatio muuttuu, mikä viittaa siihen, että reaktio tapahtuu SN2-reaktion kaltaisesti. Jotta entsyymin aktiivisuus palautuisi täytyy kobalamiinin koboltin vielä pelkistyä hapetusluvulle +I. Eläimillä tämän suorittaa toinen entsyymi metioniinisyntaasireduktaasi, mutta bakteereilla pelkistimenä toimii flavodoksiini. Metioniinisyntaasin puutosta tai heikkoa toimintaa esiintyy lähinnä imeväisikäisillä lapsilla. Oireina voivat olla anemia, väsyneisyys, ruokahaluttomuus, hypotonia ja kehityksen viivästyminen. Osa potilaista hyötyy hydroksykobalamiini-, betaiini- ja foolihappolisistä. ==Lähteet== Luokka:Transferaasit
Osborne-ilmiö

Osborne-ilmiö käytetään terminä tahattomasta tilanteesta, jossa yhtiön menestys tuhotaan kertomalla tulevasta tuotteesta liian aikaisin. Termin synty liitetään Adam Osbornen pitämään lehdistötilaisuuteen. Osborne Vixen oli pikaisesti koottu prototyyppi, joka oli vielä vuoden päässä tuotannon aloittamisesta. Vixen-mallia ei virallisesti ehditty julkaista ennen yhtiön konkurssia, mutta irtisanotut työntekijät veivät niitä mukanaan. Termi on yksinkertaistettu Osborne-yhtiön kohtaamista vaikeuksista, mutta termi on jäänyt käyttöön. Samaa termiä voidaan käyttää Stephen Elopin vaikutuksesta Nokian johdossa. == Katso myös == * Elop-ilmiö * Ratner-ilmiö == Lähteet == Luokka:Tietotekniikan historia Luokka:Liiketaloustiede
Lee Selby

Lee Selby (s. 14. helmikuuta 1987 Barry, Wales Yhdistynyt kuningaskunta) on englantilainen höyhensarjan nyrkkeilijä ja hallitseva IBF liiton maailmanmestari. Aiemmin urallaan Selby on ollut myös ison britannian mestari 2011 - 2014 Kansainyhteisön mestari vuosina 2011 - 2013 ja euroopan mestari 2014.http://www.bbc.com/sport/boxing/14964168 == Ammattiura == Selby siirtyi ammattikehiin vuonna 2008. Uran alkuvuodet Selby otteli lähinnä tuntemattomia nyrkkeilijöitä vastaan kärsien ensimmäisen tappionsa vuonna 2009 viidennessä ottelussaan tuolloin kolmatta otteluaan otelleelle Samir Mouneimnelle. Selby jatkoi uraansa ja vuonna 2014 Selbystä tuli euroopan mestari Rendall Munroea vastaan käydyn ottelun jälkeen Selbyn voitettua ottelun kuudennessa erässä teknisellä tyrmäyksellä.http://boxrec.com/media/index.php?title=Fight:1852524 Vuonna 2014 Selby kohtasi IBF liiton karsintaottelussa Joel Brunklerin voittaen tämän tuomarin keskeyttäessä ottelun yhdeksännessä erässä.http://www.walesonline.co.uk/sport/boxing/welsh-boxer-lee-selby- edges-7930967 IBF liiton mestariksi Selby kohosi voittaessaan Evgeny Gradovichin tuomarin keskeytettyä ottelun kahdeksannessa erässä Gradovichin silmäkulmavamman vuoksi.http://www.walesonline.co.uk/sport/boxing/barry-boxer- lee-selby-crowned-9361291 Tämän jälkeen Selby on puolustanut mestaruuttaan neljä kertaa onnistuneesti. == Lähteet == Luokka:Englantilaiset nyrkkeilijät Luokka:Vuonna 1987 syntyneet Luokka:Elävät henkilöt
Elop-ilmiö

Elop-ilmiö () liitetään liikemies Stephen Elopin toimintaan Nokian johdossa ja tarkalleen nk. "burning platform" -muistioon. Kyseessä on yritysjohtajan virhe jossa hän julkisesti moittii yrityksensä tuotteet ja kehuu tulossa olevia tuotteita, joita ei vielä ole olemassa. Ilmiön sanotaan olevan samankaltainen ilmiö kuin Osborne-ilmiö ja Ratner-vaikutus yhdessä.Nykänen & Salminen, 2014. s. 314–315. "Palava öljylautta -puhe on jo muodostunut legendaksi siitä, miten toimitusjohtaja yhdellä iskulla tuhoaa lähes kaiken. Konsultti ja entinen nokialainen Tomi Ahonen on lanseerannut osuvan termin: Elop-efekti. Elop yhdisti hänen mukaansa kaksi toimitusjohtajan kardinaalimunausta: Osborne- ja Ratner-efektit." Ilmiön seuraukset näkyivät muun muassa Symbian -matkapuhelinten myynnissä. Nokian markkina-arvo väheni 12 miljardilla eurolla vuoden aikana. Analyysiyhtiö Inderesin analyytikko Mikael Rautanen on kuvaillut muistiota: Myös Nokia Lumia 900 puhelimen yhteydessä ilmiö esiintyi koska tuoreeseen puhelimeen ei tarjottu ohjelmistopäivitystä Windows Phone 8 alustaan. Termiä on käytetty myös viittaamaan Xbox One ja Project Scorpio päivitysversion käsittelystä. == Katso myös == * Osborne-ilmiö * Ratner- vaikutus == Lähteet == * ===Viitteet=== Luokka:Liiketalous
Ratner-ilmiö

Ratner-ilmiö on viittaus liikemies Gerald Ratnerin puheeseen ja sen aiheuttamaan vaikutukseen yhtiön menestykseen. Ratner sanoi puheessaan: Ratnerin lausahdus viittaa ihmettelyyn, miten astiat ovat niin halpoja ja hänen vastaukseensa niiden olevan surkeita. Lisäksi: Lausahdus viittaa halvempaan hintaan kuin leivällä, mutta eivät kestä yhtä pitkään. Puheen jälkeen Ratner Groupin osakkeiden arvo putosi 500 miljoonaa puntaa ja vuoden 1991 lopussa osakkeen arvo oli laskenut 80 prosenttia. Yhtiö väitti kuluttajien tottumuksen muuttuneen ja syytti laskusuhdannetta. Yhtiö sulki yli 300 liikettä. == Katso myös == * Osborne-ilmiö * Elop-ilmiö == Lähteet == Luokka:Liiketaloustiede
Dave Redding

Dave Redding (s. 13. heinäkuuta 1965https://web.archive.org/web/20180818231035/http://www.williamsf1.com/racing/about/our%20people/key%20personnel/dave%20redding) on brittiläinen Williamsin Formula 1 -tallin manageri. Redding aloitti uransa Benettonilla vuonna 1988. Redding siirtyi McLarenille vuonna 1995 ja sen jälkeen Stewartille vuonna 1997. Redding palasi takaisin McLarenille vuonna 2000 ja 2009 lähtien hän työskenteli tiimimanagerina. Helmikuussa 2017 vahvistettiin Reddingin siirtyvän Williamsille tiimimanageriksi, ja hänet korvasi McLarenilla tehtävässään Paul James.McLaren verliert Teammanager Dave Redding an WilliamsMcLarenin johtohenkilö siirtyy Williamsille Kaudella Redding hoiti myös tallipäällikön tehtäviä Turkin osakilpailussa yhdessä auton suunnittelusta vastanneen pääinsinööri Adam Carterin kanssa, koska tallipäällikkö Simon Robertsilla todettiin koronavirustartunta. == Lähteet == Luokka:Formula 1 -tallien työntekijät Luokka:Vuonna 1965 syntyneet Luokka:Elävät henkilöt Luokka:Brittiläiset henkilöt
Gary di Silvestri

Gary di Silvestri (s. 3. helmikuuta 1967 Staten Island, New York, Yhdysvallat) on dominicalainen maastohiihtäjä. Di Silvestri edusti Dominicaa Sotšin talviolympialaisissa 2014. Di Silvestrin esiintyminen olympialaisissa sai aikaan runsaasti keskustelua, koska tiedotusvälineet olivat aikaisemmin paljastaneet, että di Silvestri vaimonsa Angelica di Silvestrin kanssa maksoi Dominican kansalaisuudesta ja valehteli medialle urheilu-uraansa liittyvistä yksityiskohdista. == Yksityiselämä == Helmikuussa 2014 verkkolehti Deadspin syytti di Silvestriä veronkierrosta. Deadspin julkaisi tämän lisäksi tutkivan artikkelin, jossa kyseenalaistettiin monia di Silvestrin taustoihin liittyviä yksityiskohtia. Di Silvestrin pariskunta kertoi lukuisille tiedotusvälineille saaneensa Dominican kansalaisuuden "filantrooppisen toiminnan" kautta, mutta kieltäytyi käsittelemästä asiaa sen yksityiskohtaisemmin. Myöhemmin paljastui, että jokainen avioliitossa elävä pariskunta saa Dominican kansalaisuuden tallettamalla 175 000 Yhdysvaltain dollaria "National Commercial Bank of Dominican pankkitilille," ja maksamalla Dominican valtiovarainministeriölle 3 530 dollaria palkkioina ja tullimaksuina. Kun lukuiset tiedotusvälineet yrittivät lähestyä di Silvestriä väitteiden pohjalta, he joko kieltäytyivät kommentoimasta tai jättivät vastaamatta pyyntöihin. == Urheilu-ura == === Kyseenalainen karsinta === The San Diego Union-Tribune julkaisi vuoden 2014 helmikuussa artikkelin, jossa kyseenalaistettiin di Silvestrin pariskunnan pääsy kilpailuihin. Hiihtäjät ansaitsevat pisteitä kilpailemalla karsintakilpailuissa. Di Silvestrit ansaitsivat paikkansa olympialaisissa hiihtämällä alasarjakisoissa Uudessa-Seelannissa ja Pohjois-Amerikassa. Gary sijoittui viimeiseksi neljä kertaa kuudessa kilpailussa, ja Angelica jäi kolmen huonoimman kilpailijan joukkoon 13 kertaa, kun hän osallistui 14 kilpailuun. Gary saavutti tarvittavan määrän pisteitä kuudesta kilpailusta. === Olympialaiset === Gary di Silvestri kilpaili vaimonsa, Angelican, kanssa vuoden 2014 talviolympialaisissa. Kumpikaan osapuoli ei kuitenkaan selviytynyt maaliin saakka. Gary oli yksi neljästä keskeyttäneestä kilpailijasta (yksi ei osallistunut lainkaan). Tästä huolimatta hän oli ainoa keskeyttänyt hiihtäjä, joka ylsi ensimmäiselle tarkastuspisteelle. == Katso myös == * Dominica talviolympialaisissa 2014 == Lähteet == * === Viitteet === Luokka:Dominicalaiset maastohiihtäjät Luokka:Vuonna 1967 syntyneet Luokka:Elävät henkilöt
Angelica di Silvestri

Angelica di Silvestri (s. 25. marraskuuta 1965 Cosenza, Italia) on dominicalainen maastohiihtäjä. Di Silvestri edusti Dominicaa Sotšin talviolympialaisissa 2014. Di Silvestrin esiintyminen olympialaisissa sai aikaan runsaasti keskustelua, koska tiedotusvälineet olivat aikaisemmin paljastaneet, että di Silvestri miehensä Gary di Silvestrin kanssa maksoi Dominican kansalaisuudesta ja valehteli medialle urheilu-uraansa liittyvistä yksityiskohdista. == Yksityiselämä == Helmikuussa 2014 verkkolehti Deadspin syytti di Silvestriä veronkierrosta. Deadspin julkaisi tämän lisäksi tutkivan artikkelin, jossa kyseenalaistettiin monia di Silvestrin taustoihin liittyviä yksityiskohtia. Di Silvestrin pariskunta kertoi lukuisille tiedotusvälineille saaneensa Dominican kansalaisuuden "filantrooppisen toiminnan" kautta, mutta kieltäytyi käsittelemästä asiaa sen yksityiskohtaisemmin. Myöhemmin paljastui, että jokainen avioliitossa elävä pariskunta saa Dominican kansalaisuuden tallettamalla 175 000 Yhdysvaltain dollaria "National Commercial Bank of Dominican pankkitilille," ja maksamalla Dominican valtiovarainministeriölle 3 530 dollaria palkkioina ja tullimaksuina. Angelicaa on myös syytetty olympialaisissa toimineiden virkamiesten lahjonnasta. Kun lukuiset tiedotusvälineet yrittivät lähestyä di Silvestriä väitteiden pohjalta, he joko kieltäytyivät kommentoimasta tai jättivät vastaamatta pyyntöihin. == Urheilu- ura == === Kyseenalainen karsinta === The San Diego Union-Tribune julkaisi vuoden 2014 helmikuussa artikkelin, jossa kyseenalaistettiin di Silvestrin pariskunnan pääsy kilpailuihin. Hiihtäjät ansaitsevat pisteitä kilpailemalla karsintakilpailuissa. Di Silvestrit ansaitsivat paikkansa olympialaisissa hiihtämällä alasarjakisoissa Uudessa-Seelannissa ja Pohjois-Amerikassa. Gary sijoittui viimeiseksi neljä kertaa kuudessa kilpailussa, ja Angelica jäi kolmen huonoimman kilpailijan joukkoon 13 kertaa, kun hän osallistui 14 kilpailuun. Gary saavutti tarvittavan määrän pisteitä, mutta Angelica oli vaarassa jäädä olympialaisten ulkopuolelle, kunnes hän osallistui college -opiskelijoille tarkoitettuun kilpailuun Mainen osavaltiossa. Raportissa todetaan, että hän sijoittui 74. tilalle, kun maaliin tulleita kilpailijoita oli 95 vapaan hiihtotyylin kisassa. Sijoitus takasi Angelicalle tarvittavan pistemäärän ja hän sai luvan osallistua olympialaisiin. === Olympialaiset === Angelica di Silvestri kilpaili Garyn kanssa vuoden 2014 talviolympialaisissa. Kumpikaan osapuoli ei kuitenkaan selviytynyt maaliin saakka. Gary oli yksi neljästä keskeyttäneestä kilpailijasta (yksi ei osallistunut lainkaan). Tästä huolimatta hän oli ainoa keskeyttänyt hiihtäjä, joka ylsi ensimmäiselle tarkastuspisteelle. Angelica ei edes osallistunut hiihto-osuudelle helmikuun 13. päivänä, vaan vetosi loukkaantumiseen ja vetäytyi naisten 10 kilometrin perinteisestä kilpailusta. == Lähteet == * === Viitteet === Luokka:Dominicalaiset maastohiihtäjät Luokka:Vuonna 1965 syntyneet Luokka:Elävät henkilöt
Kuninkaantekijä

Kuninkaantekijä () on Britanniasta lähtöisin oleva politiikan käsite. Sillä viitataan sellaiseen henkilöön, joka pystyy oman poliittisen vaikutusvaltansa avulla nostamaan jonkun toisen henkilön valta-asemaan. == Historia == Kuninkaantekijä-termi liitettiin ensimmäisenä Warwickin 16. jaarliin Richard Nevilleen. Nevillellä oli merkittävä rooli, kun kuningas Henrik VI syrjäytettiin ja hänen tilalleen nousi Edvard IV. Myöhemmin Neville kuitenkin kääntyi Edvardia vastaan ja oli mukana palauttamassa Henrik VI:ta takaisin valtaistuimelle. Nevilleä kutsuttiin kuninkaantekijäksi ensimmäisen kerran tiettävästi vuonna 1599, lähes 130 vuotta kuolemansa jälkeen. Käsitteen vakiintuminen kesti kuitenkin kauan ja se tuli yleiseen käyttöön englannin kielessä vasta 1800-luvulla. Alkujaan kuninkaantekijällä viitattiin nimenomaan sellaiseen henkilöön, joka käytti poliittista valtaansa muiden eduksi sen vuoksi, ettei hän itse voinut esimerkiksi lainsäädännön takia ryhtyä kuninkaaksi ja hän tarvitsi täten sijaishallitsijaa. Nykyään käsitteellä viitataan kuitenkin laajemminkin sellaisiin henkilöihin, jotka käyttävät omaa vaikutusvaltaansa edistääkseen muiden poliittisia pyrkimyksiä. 2000-luvulla käsite on liitetty muun muassa intialaiseen Sonia Gandhiin ja brittiläiseen Nick Cleggiin. == Katso myös == *Vaa’ankieliasema == Lähteet == Luokka:Politiikan käsitteet Luokka:Metaforat
Pesäpallon naisten Mestaruussarjan kausi 1963

Pesäpallon naisten Mestaruussarjassa kaudella 1963 pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. == Naisten Mestaruussarja == Joukkue O V T H Juoksut Pisteet Helsingin Pallo-Toverit 10 10 0 0 174-62 20 Työväen Mailapojat 10 9 0 1 250-53 18 Kuopion Kelta-Mustat 10 7 0 3 181-91 14 Loimaan Palloilijat 10 6 0 4 113-137 12 Jyväskylän Kiri 10 5 0 5 114-117 10 Oulun Lippo 10 4 1 5 121-117 9 Seinäjoen Maila-Jussit 10 4 1 5 114-145 9 Puna-Mustat 10 4 0 6 65-115 8 Hyvinkään Tahko 10 2 0 8 67-128 4 Helsingin Veto 10 2 0 8 70-152 4 Tampereen Pyrintö 10 1 0 9 59-211 2 Kolme viimeistä joukkuetta putosi sarjasta. Pallo-Toverit: Auli Liesto, Anja Rummukainen, Tuula Rantanen, Riitta Wihuri, Riitta Hämäläinen, Ritva-Liisa Vainio, Vuokko Jokinen, Eija Lohman, Terttu Helminen, Kirsti Ristlakki, Sinikka Sundberg, Tytti Johansson, Urpu Karanko. ==Lyöjätilasto== Sij. Pelaaja Joukkue Kunnarit Lyödyt Yhteensä 1\. Tuula Salonen Työväen mailapojat 6 47 53 2\. Tuula Rantanen Pallo-Toverit 10 39 49 3\. Marjatta Lepistö Työväen mailapojat 6 25 31 ==Palkinnot== Palkinto Pelaaja Joukkue Vuoden naispesäpalloilija Tuula Salonen Työväen Mailapojat Lyöjäkuningatar Tuula Salonen Työväen Mailapojat Etenijäkuningatar Tuula Salonen Työväen Mailapojat Etenijäkuningatar Riitta Kyntölä Työväen Mailapojat * Etenijäkuningattarilla molemmilla 39 tuotua juoksua. ==Lähteet== * Matti Rasilainen: Naisten SM-sarja 1963 (pdf) * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ * Naisten SM- sarjan ottelut Naisten 1963 Luokka:Vuoden 1963 pesäpallo
Tiina Onikki-Rantajääskö

Tiina Onikki-Rantajääskö (s. 27. heinäkuuta 1960 Mikkeli) on suomalainen kielitieteilijä. Hän on Helsingin yliopiston suomen kielen professori. Hänet on valittu Suomalaisen Tiedeakatemian jäseneksi 2016.Kotimaiset jäsenet. Suomalainen tiedeakatemia. viitattu 27.2.2010 Onikki-Rantajääskö valmistui filosofian kandidaatiksi 1990, filosofian lisensiaatiksi 1995 ja filosofian tohtoriksi 2001 Helsingin yliopistosta suomen kielen alalta tutkimuksella Sarjoja : nykysuomen paikallissijaiset olotilanilmaukset kielen analogisuuden ilmentäjinä (SKS 2001). Hän on ollut suomen kielen dosentti 2003 Helsingin ja Oulun yliopistossa ja vuodesta 2013 Helsingin yliopiston suomen kielen professori. Lisäksi hän johtaa Tieteen kansallinen termipankki -tutkimushanketta.375 humanistia, Helsingin yliopisto. Viitattu 27.2.2017. Kesäkuusta 2021 lähtien Onikki-Rantajääskö on toiminut suomen kielen lautakunnan puheenjohtajana. == Lähteet == Luokka:Suomalaiset kielitieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1960 syntyneet Luokka:Elävät henkilöt
Dave Robson

Dave Robson (s. 16. lokakuuta 1976)WilliamsF1 on brittiläinen Williamsin Formula 1 -tallin insinööri. Robson aloitti uransa McLarenilla vuonna 2000. Robson toimi kaudella 2008 Heikki Kovalaisen auton suorituskyvystä vastaavana insinöörinä. Kaudet 2010–2014 hän toimi Jenson Buttonin kisainsinöörinä. Vuonna 2015 hän siirtyi Williamsille Felipe Massan kisainsinööriksi.Buttonin kilpainsinööri siirtyi Massalle == Lähteet == Luokka:Brittiläiset insinöörit Luokka:Formula 1 -tallien työntekijät Luokka:Vuonna 1976 syntyneet Luokka:Elävät henkilöt
Hanna Lehti-Eklund

Hanna Maria Lehti-Eklund (s. 18. lokakuuta 1957 Helsinki) on Helsingin yliopiston pohjoismaisten kielten professori vuodesta 2005 alkaen. Hänet on valittu Suomalaisen Tiedeakatemian jäseneksi 2016.Kotimaiset jäsenet. Suomalainen tiedeakatemia. Viitattu 27.2.2017 Lehti-Eklund valmistui filosofian kandidaatiksi 1981 ja filosofian tohtoriksi 1990 Helsingin yliopistosta pohjoismaisten kielten alalta tutkimuksella Från adverb till markör i text : studier i semantisk-syntaktisk utveckling i äldre svenska. Hän on Suomen kielen, suomalais-ugrilaisten ja pohjoismaisten kielten ja kirjallisuuksien laitoksen johtaja 2014–2017.375 humanistia, Helsingin yliopisto. Viitattu 27.2.2017 == Lähteet == ==Aiheesta muualla== * Hanna Lehti-Eklundin cv Luokka:Suomalaiset kielitieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1957 syntyneet Luokka:Elävät henkilöt
Katharina Liensberger

Katharina Liensberger (s. 1. huhtikuuta 1997) on itävaltalainen alppihiihtäjä. Hän on pujottelun ja parisuurpujottelun maailmanmestari sekä joukkuekilpailun olympiavoittaja. Hän on voittanut kerran pujottelun maailmancupin. Malbunin Euroopan nuorten talviolympiafestivaaleilla 2015 Liensberger saavutti pronssia suurpujottelussa. Nuorten MM-kilpailuissa hän sai hopeaa suurpujottelussa 2017 ja 2018. Pyeongchangin olympialaisissa 2018 hän saavutti hopeaa joukkuekilpailussa ja oli kahdeksas pujottelussa. Åren MM-kilpailuissa 2019 Liensberger voitti hopeaa joukkuekilpailussa. Pujottelussa hän sijoittui neljänneksi ja suurpujottelussa 12:nneksi. Cortina d'Ampezzon MM-kilpailuissa 2021 hän jakoi parisuurpujottelun maailmanmestaruuden Marta Bassinon kanssa ja voitti kultaa pujottelussa. Suurpujottelussa hän saavutti pronssia. Pekingin olympialaisissa 2022 hän saavutti joukkuekilpailussa kultaa, pujottelussa hopeaa ja sijoittui suurpujottelussa 15:nneksi. Saalbachin MM-kilpailuissa 2025 hän saavutti joukkuekilpailussa ja pujottelussa pronssia sekä oli joukkuealppiyhdistetyssä viides ja suurpujottelussa kahdestoista.. Hän kilpaili alppihiihdon maailmancupissa ensimmäisen kerran Flachaussa tammikuussa 2016. Ensimmäiset maailmancupin pisteensä hän saavutti Semmeringin pujottelussa joulukuussa 2016 oltuaan 22:s. Kymmenen parhaan joukkoon hän sijoittui ensimmäisen kerran oltuaan kahdeksas Zagrebin pujottelussa tammikuussa 2018. Ensimmäisen palkintosijansa hän saavutti oltuaan kolmas Flachaun pujottelussa tammikuussa 2019. Seuraavalla kaudella hän sijoittui kolmanneksi Lienzin suurpujottelussa ja Zagrebin pujottelussa. Hän oli kolmas myös pujottelucupin kokonaispisteissä. Kaudella 2020–2021 Liensberger oli kolmas Levin molemmissa pujotteluissa ja joulukuussa toinen Semmeringin pujottelussa. Liensberger sijoittui toiseksi Zagrebin ja Flachaun pujotteluissa. Hän saavutti Åren pujotteluissa kakkossijan ja voiton sekä voitti Lenzerheiden pujottelun. Hän voitti pujottelucupin ja oli maailmancupin kokonaiskilpailussa viides. Kaudella 2021–2022 Liensberger sijoittui toiseksi Lienzin pujottelussa. Zagrebin pujottelussa hän sijoittui kolmanneksi. Hän voitti Åren pujottelun. Pujottelucupissa hän oli neljäs. Kaudella 2022–2023 hän sijoittui maailmancupin kilpailuissa parhaimmillaan suurpujottelussa viidenneksi ja pujottelussa kuudenneksi. Kaudella 2023–2024 hän sijoittui kolmanneksi Levin ensimmäisessä pujottelussa. Kaudella 2024–2025 hän oli Levin pujottelussa toinen. Hän sijoittui Semmeringin pujottelussa kolmanneksi. == Maailmancup-voitot == Päivä Paikka Laji 13\. maaliskuuta 2021 Åre Pujottelu 20\. maaliskuuta 2021 Lenzerheide Pujottelu 12\. maaliskuuta 2022 Åre Pujottelu == Lähteet == Luokka:Itävaltalaiset alppihiihtäjät Luokka:Vuonna 1997 syntyneet Luokka:Elävät henkilöt Luokka:Itävaltalaiset olympiavoittajat
Stephanie Resch

Stephanie Resch (s. 22. marraskuuta 1995) on itävaltalainen alppihiihtäjä. Resch kilpaili alppihiihdon maailmancupissa ensimmäisen kerran Söldenissä lokakuussa 2015. Ensimmäiset maailmancupin pisteensä hän saavutti Mariborin suurpujottelussa tammikuussa 2017 oltuaan 26:s. Hän loukkasi polvensa Eurooppa-cupin pujottelussa tammikuun lopussa 2017 ja hänen kautensa päättyi siihen. == Lähteet == Luokka:Itävaltalaiset alppihiihtäjät Luokka:Vuonna 1995 syntyneet Luokka:Elävät henkilöt
Kristin Lysdahl

Kristin Lysdahl (s. 29. kesäkuuta 1996) on norjalainen alppihiihtäjä, joka edustaa Bærums Skiklubia. Alppihiihdon MM-kilpailuissa Sankt Moritzissa 2017 Lysdahl sijoittui alppiyhdistetyssä 17:nneksi, suurpujottelussa 23:nneksi, syöksylaskussa 24:nneksi ja supersuurpujottelussa 27:nneksi. Nuorten MM- kilpailuissa hän on sijoittunut parhaimmillaan kuudenneksi pujottelussa 2016. Pyeongchangin olympialaisissa 2018 hän saavutti joukkuekilpailussa pronssia, oli suurpujottelussa 18:s ja pujottelussa 25:s. Åren MM-kilpailuissa 2020 hän sijoittui suurpujottelussa 20:nneksi. Cortina d'Ampezzon MM-kilpailuissa 2021 hän oli pujottelussa seitsemäs. Courchevelin / Méribelin MM-kilpailuissa 2023 hän saavutti joukkuekilpailussa hopeaa ja oli parisuurpujottelussa kolmastoista. Lysdahl kilpaili alppihiihdon maailmancupissa ensimmäisen kerran Semmeringin pujottelussa joulukuussa 2016. Siellä käydyssä toisessa pujottelukilpailussa hän saavutti ensimmäiset maailmancupin pisteensä oltuaan 17:s. Kymmenen parhaan joukkoon hän sijoittui ensimmäisen kerran lokakuussa 2017 oltuaan Söldenin suurpujottelussa kahdeksas. Ensimmäisen palkintosijansa hän saavutti oltuaan kolmas Lech/Zürsin paripujottelussa marraskuussa 2021. Lysdahl voitti suurpujottelun Euroopan cupin yhteiskilpailun kaudella 2016–2017. Euroopan cupin kokonaiskilpailussa hän oli samalla kaudella toinen. Hän on voittanut kolme Euroopan cupin osakilpailua. == Lähteet == Luokka:Norjalaiset alppihiihtäjät Luokka:Vuonna 1996 syntyneet Luokka:Elävät henkilöt Luokka:Norjalaiset olympiamitalistit
Bjørnar Neteland

Bjørnar Neteland (s. 20. toukokuuta 1991) on norjalainen alppihiihtäjä, joka edustaa Fana IL -seuraa. Alppihiihdon MM-kilpailuissa Sankt Moritzissa 2017 Neteland sijoittui alppiyhdistetyssä 16:nneksi, supersuurpujottelussa 25:nneksi ja suurpujottelussa 26:nneksi. Hän kilpaili alppihiihdon maailmancupissa ensimmäisen kerran Kvitfjellissä helmikuussa 2014. Ensimmäiset maailmancupin pisteensä hän saavutti samassa paikassa vuotta myöhemmin maaliskuussa 2015 oltuaan supersuurpujottelussa 28:s. Parhaimmillaan hän on ollut maailmancupissa 16:s Kvitfjellin supersuurpujottelussa helmikuussa 2017. == Lähteet == Luokka:Norjalaiset alppihiihtäjät Luokka:Vuonna 1991 syntyneet Luokka:Elävät henkilöt
Brennan Rubie

Brennan Rubie (s. 8. huhtikuuta 1991) on yhdysvaltalainen alppihiihtäjä, joka edustaa Snowbird Sports Education Foundationia. Alppihiihdon MM-kilpailuissa Vailissa / Beaver Creekissä 2015 Rubie sijoittui suurpujottelussa 26:nneksi ja Sankt Moritzissa 2017 alppiyhdistetyssä 15:nneksi. Hän kilpaili alppihiihdon maailmancupissa ensimmäisen kerran Beaver Creekin supersuurpujottelussa joulukuussa 2012 sijoittuen 27:nneksi. Parhaimmillaan hän on ollut maailmancupissa 11:s Santa Caterinan alppiyhdistetyssä joulukuussa 2016. == Lähteet == Luokka:Yhdysvaltalaiset alppihiihtäjät Luokka:Vuonna 1991 syntyneet Luokka:Elävät henkilöt
Greg Galeotti

Greg Galeotti (s. 27. elokuuta 1992 La Ciotat) on ranskalainen alppihiihtäjä, joka edustaa C.O Val Thorensia. Galeotti kilpaili alppihiihdon maailmancupissa ensimmäisen kerran Sankt Moritzissa helmikuussa 2014. Ensimmäiset maailmancupin pisteensä hän saavutti Adelbodenin suurpujottelussa tammikuussa 2017 oltuaan 25:s. == Lähteet == Luokka:Ranskalaiset alppihiihtäjät Luokka:Vuonna 1992 syntyneet Luokka:Elävät henkilöt
Jasmine Flury

Jasmine Flury (s. 16. syyskuuta 1993) on sveitsiläinen alppihiihtäjä ja syöksylaskun maailmanmestari, joka edustaa Skiclub Rinerhornia. Flury kilpaili alppihiihdon maailmancupissa ensimmäisen kerran Altenmarkt-Zauchenseen syöksylaskussa tammikuussa 2014 sijoittuen 33:nneksi. Hän saavutti ensimmäiset maailmancupin pisteensä Val d’Isèren supersuurpujottelussa joulukuussa 2016 oltuaan 11:s. Kymmenen parhaan joukkoon hän sijoittui ensimmäisen kerran Altenmarkt-Zauchenseen syöksylaskussa tammikuussa 2017 oltuaan kymmenes. Ensimmäisen palkintosijansa, ja samalla voittonsa, hän saavutti Sankt Moritzin supersuurpujottelussa joulukuussa 2017. Seuraavan palkintosijansa hän saavutti tammikuussa 2022 sijoittumalla toiseksi Garmisch-Partenkirchenin syöksylaskussa. Ensimmäisen osakilpailuvoittonsa hän saavutti Val d'Iseren syöksylaskussa joulukuussa 2023. Hän sijoittui toiseksi Crans-Montanan ensimmäisessä syöksylaskussa helmikuussa 2024. Flury sijoittui nuorten maailmanmestaruuskilpailuissa parhaimmillaan neljänneksi syöksylaskussa vuosina 2013 ja 2014. Ensimmäisissä aikuisten arvokilpailuissaan Sankt Moritzin MM-kilpailuissa 2017 hän sijoittui syöksylaskussa 12:nneksi ja supersuurpujottelussa 17:nneksi. Pyeongchangin olympialaisissa 2018 hän sijoittui supersuurpujottelussa 27:nneksi ja keskeytti syöksylaskussa. Åren MM-kilpailuissa 2019 hän sijoittui syöksylaskussa 20:nneksi ja keskeytti supersuurpujottelussa. Pekingin olympialaisissa 2022 Flury oli supersuurpujottelussa kahdestoista ja syöksylaskussa viidestoista. Courchevelin / Méribelin MM-kilpailuissa 2023 Flury voitti syöksylaskun maailmanmestaruuden ja sijoittui supersuurpujottelussa 22:nneksi. == Maailmancup-voitot == Päivä Paikka Laji 9\. joulukuuta 2017 Sankt Moritz Supersuurpujottelu 16\. joulukuuta 2023 Val d’Isère Syöksylasku == Lähteet == == Aiheesta muualla == *Jasmine Fluryn kotisivut Luokka:Sveitsiläiset alppihiihtäjät Luokka:Vuonna 1993 syntyneet Luokka:Elävät henkilöt
Levypyörä (yritys)

Levypyörä Oy on suomalainen Nastolassa toimiva metalliteollisuusyritys, joka suunnittelee ja valmistaa vanteita eli levypyöriä metsä- ja maatalouskoneisiin sekä toimii raskaan työkoneteollisuuden sopimusvalmistajana erilaisille teräsrakenteille. == Historia == Levy-Pyörä Oy:n perustivat veljekset Lauri ja Reino Lemettinen vuonna 1955 Kärkölän Järvelässä, josta toiminta siirtyi seuraavana vuonna Nastolaan.Levypyörä Oy Levypyörä Oy oli vuodesta 1991 vuoteen 2019 suomalaisen Weckman Steel Oy:n enemmistöomistuksessa. 1.8.2019 yrityksen koko osakekannan osti Nokian Raskaat Renkaat Oy tehden siitä osan Nokian Renkaat -konsernia. == Palkintoja ja tunnustuksia == * Lauri Lemettinen ja Levypyörä Oy palkittiin Valtakunnallisella yrittäjäpalkinnolla vuonna 1981.Suomen Yrittäjät * Tasavallan Presidentti myönsi vuonna 1982 Lauri Lemettiselle (1926-2014) Teollisuusneuvoksen arvon.Kansallisbiografia * Vuoden ympäristöteko Nastolassa – palkinto 2010. * Tuottavuuden pyöreä pöytä myönsi vuonna 2012 kunniamaininnan tuottavuusyhteistyöstä toiminnan pitkäjänteisen kehittämisen perusteella.Akava == Lähteet == Luokka:Suomalaiset metalliteollisuusyhtiöt
Kristine Gjelsten Haugen

Kristine Gjelsten Haugen (s. 24. elokuuta 1992) on norjalainen alppihiihtäjä, joka edustaa Lommedalens IL seuraa. Haugen kilpaili alppihiihdon maailmancupissa ensimmäisen kerran Semmeringin pujottelussa joulukuussa 2016. Ensimmäiset maailmancupin pisteensä hän saavutti Flachaun pujottelussa tammikuussa 2017 oltuaan 26:s. Parhaimmillaan hän on ollut 23:s Söldenin suurpujottelussa lokakuussa 2017. Haugenin isoveli Leif Kristian Haugen on myös alppihiihtäjä. == Lähteet == Luokka:Norjalaiset alppihiihtäjät Luokka:Vuonna 1992 syntyneet Luokka:Elävät henkilöt
Suomi orgasmin partaalla

__NOTOC__ Suomi orgasmin partaalla on hardcore punk -yhtye Kansan Uutisten toinen studialbumi, joka julkaistiin vuonna 2007 levymerkillä Höhnie Records. Vuonna 2009 Propaganda records julkaisi albumista CD-painoksen. Albumin 12” bonuslevy on yksipuolinen, ja se sisältää yhtyeen EP:lle äänitettyä materiaalia.Discogs: Kansan Uutiset – Suomi orgasmin partaalla == Kappaleet == Kaikki kappaleet säveltänyt ja sanoittanut Kansan Uutiset.Finna.fi: Kansan Uutiset – Suomi orgasmin partaalla === LP === ==== A-puoli ==== #Ankee aamu #Koira on parempi poliisi #Koti, uskonto & isänmaa #Armeija ei tee miestä enää #Kauniita unia #Etusivun juttu #Siat #Hullu kuvittelee #Vasikka #Sika-Lars #Liian puhdas ==== B-puoli ==== # * Ankee aamu II #Epäkesko #Talousarvio #Pikku-Jeesus #Now I Wanna Fuck Your Dog #Cannabis kukkakauppoihin #Se Jokin sinulla on === 12” bonuslevy === #Koti, uskonto & isänmaa #Armeija ei tee miestä enää #Etusivun juttu #Siat #Hullu kuvittelee #Vasikka #Mä vihaan sua #Koira on parempi poliisi #Kauniita unia #Etusivun juttu #Koti, uskonto & isänmaa == Lähteet == Luokka:Vuoden 2007 albumit Luokka:Kansan Uutisten albumit
Maryna Gąsienica-Daniel

Maryna Gąsienica-Daniel (s. 19. helmikuuta 1994) on puolalainen alppihiihtäjä, joka edustaa TS Wisła Zakopanea. Hän on sijoittunut parhaimmillaan maailmanmestaruuskilpailuissa viidenneksi ja olympiakisoissa kahdeksanneksi. Gąsienica-Daniel sijoittui nuorten MM-kilpailuissa suurpujottelussa viidenneksi 2013. Hän on osallistunut viisiin aikuisten MM-kilpailuihin: Schladmingissa 2013 hän oli suurpujottelussa 34:s, Vailissa / Beaver Creekissä 2015 supersuurpujottelussa 34:s, pujottelussa 35:s ja suurpujottelussa 38:s, Sankt Moritzissa 2017 alppiyhdistetyssä 23:s ja supersuurpujottelussa sekä suurpujottelussa 32:s, Åressa 2019 alppiyhdistetyssä 21:s ja suurpujottelussa 32:s sekä Cortina d'Ampezzossa 2021 suurpujottelussa kuudes, parisuurpujottelussa kahdeksas, alppiyhdistetyssä kahdestoista ja supersuurpujottelussa 27:s. Sotšin olympialaisissa 2014 hän oli suurpujottelussa 32:s. Pyeongchongin olympialaisissa 2018 hän sijoittui alppiyhdistetyssä 16:nneksi, syöksylaskussa 24:nneksi, supersuurpujottelussa 26:nneksi ja suurpujottelussa 27:nneksi. Pekingin olympialaisissa 2022 hän sijoittui suurpujottelussa kahdeksanneksi ja spupersuurpujottelussa 26:nneksi. Courchevelin / Méribelin MM-kilpailuissa 2023 hän oli parisuurpujottelussa viides, suurpujottelussa kymmenes ja alppiyhdistetyssä yhdestoista. Saalbachin MM-kilpailuissa 2025 hän sijoittui suurpujottelussa 15:nneksi. Gąsienica- Daniel kilpaili alppihiihdon maailmancupissa ensimmäisen kerran Lienzin suurpujottelussa joulukuussa 2011. Ensimmäiset maailmancupin pisteensä hän saavutti Crans-Montanan alppiyhdistetyssä helmikuussa 2017 oltuaan 26:s. Kymmenen parhaan joukkoon hän sijoittui ensimmäisen kerran oltuaan yhdeksäs Lech/Zürsin parisuurpujottelussa marraskuussa 2020. Parhaimmillaan hän on sijoittunut kuudenneksi Courchevelin molemmissa suurpujotteluissa joulukuussa 2021. Gąsienica-Daniel on voittanut neljä Eurooppa-cupin kilpailua. == Lähteet == Luokka:Puolalaiset alppihiihtäjät Luokka:Vuonna 1994 syntyneet Luokka:Elävät henkilöt
Barbara Kantorová

Barbara Kantorová (s. 3. maaliskuuta 1992) on slovakialainen alppihiihtäjä, joka edustaa LK Gerlach -seuraa. Kantorová sijoittui Schladmingin MM- kilpailuissa 2013 suurpujottelussa 33:nneksi. Sotšin olympialaisissa 2014 hän oli supersuurpujottelussa 22:s ja suurpujottelussa 38:s. Alppihiihdon maailmancupissa Kantorová kilpaili ensimmäisen kerran Flachaun pujottelussa tammikuussa 2011. Ensimmäiset maailmancupin pisteensä hän saavutti Kranjska Goran pujottelussa tammikuussa 2012 oltuaan 24:s. Toistamiseen hän saavutti saman sijoituksen Crans-Montanan alppiyhdistetyssä helmikuussa 2017. == Lähteet == == Aiheesta muualla == *Barbara Kantorován kotisivut Luokka:Slovakialaiset alppihiihtäjät Luokka:Vuonna 1992 syntyneet Luokka:Elävät henkilöt
Abdul Sattar Edhi

Abdul Sattar Edhi عبدالستار ایدھی (urduksi) (28. helmikuuta 1928 Gujarat, Brittiläinen Intia – 8. heinäkuuta 2016)Dawn News oli pakistanilainen filantrooppi, askeetti ja ihmisystävä. Hän perusti säätiön Edhi Foundation, joka ylläpiti sairaaloita, kodittomien asuntoloita, psykiatrisia kuntoutuskeskuksia ja orpokoteja ympäri Pakistania. Edhi muutti synnyinseudulta Karachiin, missä hän perusti ilmaisen terveysvastaanoton Karachin vähävaraisille. Edhin hyväntekeväisyys laajeni 1957, kun aasialainen influenssa pyyhkäisi yli Karachin. Lahjoitusten avulla hän osti ensimmäisen sairasauton samana vuonna. Hän laajensi myöhemmin hyväntekeväisyysverkostoa vaimonsa Bilquis Edhin avulla. Koko hänen elinaikansa Edhi Foundation laajeni täysin yksityisten lahjoitusten ansiosta. Laajenemiseen kuului 1 800 pientä ambulanssia. Kuollessaan Edhi oli virallisesti lähes 20 000 lapsen vanhempi tai huoltaja. Häntä on sanottu armeliaisuuden enkeliksi, ja hänet on nimetty Pakistan arvostetuimmaksi ja legendaarisimmaksi hahmoksi. Vuonna 2013 The Huffington Postin mukaan hän olisi ollut "maailman merkittävin elävä ihmisystävä".The World's Greatest Living Humanitarian May Be From Pakistan, The Huffington Post. Edhin toimintatapa oli delegoiva, ja papit ja poliitikot suhtautuivat häneen usein arvostelevasti. Edhi puhui voimakkaasti uskonnollisen suvaitsevaisuuden puolesta Pakistanissa ja tuki Katrina- hurrikaanin ja Etiopian vuosien 1983–1985 nälänhädän uhreija. Edhi on nimetty useita kertoja Nobelin rauhanpalkinnon ehdokkaaksi. == Lähteet == Luokka:Pakistanilaiset henkilöt Luokka:Hyväntekeväisyyden harjoittajat Luokka:Vuonna 1928 syntyneet Luokka:Vuonna 2016 kuolleet
Juha Tenhunen

Juha Sakari Tenhunen (4. heinäkuuta 1938 Lahti – 12. tammikuuta 2017 Mikkeli) oli suomalainen upseeri, joka toimi muun muassa useissa YK-tehtävissä. Tenhunen syntyi majuri Veikko Tenhusen ja Helmi Laineen perheeseen. Tenhunen jäi jo pienenä orvoksi, kun hänen isänsä katosi jatkosodan rintamalla 1941 ja äiti oli kuollut vain noin vuotta aiemmin. Tenhunen tuli ylioppilaaksi Kuopion lyseosta 1957, Kadettikoulusta hän valmistui 1960 ja Sotakorkeakoulusta 1973. Opetusupseerina Rannikkojääkäripataljoonassa Tenhunen toimi 1960–1965, YK:n sotilastarkkailijana Kashmirissa 1965 ja toimistoupseerina Pääesikunnassa 1966–1969. Uudenmaan jääkäripataljoonan komppanianpäällikkö hän oli 1969–1971, Seinäjoen sotilaspiirin esikunnan toimistopäällikkö 1973–1975 ja uudelleen 1976 sekä vastaavassa tehtävässä Mikkelin sotilaspiirin esikunnassa 1977–1979. Toistamiseen YK-tehtävässä Tenhunen toimi ensin Siinailla 1975–1976, ja vielä pataljoonankomentajana Libanonissa 1984–1985. Savon prikaatissa hän oli pataljoonankomentaja 1980–1984. Vakinaisesta palveluksesta Tenhunen erosi 1985. Tenhunen ylennettiin vänrikiksi 1958, luutnantiksi 1961, yliluutnantiksi 1964, kapteeniksi 1967, majuriksi 1973 ja everstiluutnantiksi 1980. Siviiliin siirryttyään Tenhusesta tuli ahkera ja tunnettu lintuharrastaja vuosikymmeniksi. Hän muun muassa teki, asensi ja huolsi linnunpönttöjä ja tekopesiä, osallistui lintujen rengastukseen ja tallensi toimintansa tuloksineen huolellisesti. ==Lähteet== Luokka:Suomalaiset everstit Luokka: Vuonna 1938 syntyneet Luokka: Vuonna 2017 kuolleet
Sherwan Haji

Sherwan Haji (s. 18. maaliskuuta 1985) on Syyriasta Suomeen vuonna 2010 muuttanut näyttelijä. Haji valmistui Damaskoksen Higher Institute of Dramatic Artsista vuonna 2008 ja näytteli useissa televisiosarjoissa Syyriassa. Hän jatkoi opintojaan Cambridge School of Art – Anglia Ruskin Universityssa vuonna 2015 ja valmistui sieltä taiteiden maisteriksi vuonna 2016. Näyttelemisen lisäksi Haji on käsikirjoittanut ja ohjannut useita lyhytelokuvia ja videoinstallaatioita, vuodesta 2012 Lion's Line -tuotantoyhtiölleen. Rooli Aki Kaurismäen Toivon tuolla puolen -elokuvassa oli Hajille ensimmäinen pitkän elokuvan pääosa. Elokuvan ääniraidalla kuullaan myös Hajin saz-soittimella esittämää musiikkia. == Filmografia == === Elokuvat === Vuosi Elokuva / Tv- elokuva Rooli 2017 Toivon tuolla puolen Khaled 2022 Salaliitto Kairossa Soliman 2023 Kuolleet lehdet Parakin asukas === Televisiosarjat === Vuosi Elokuva / Tv-elokuva Rooli 2018 Bullets Sayid 2019 Roba Sami Yaasin 2020 Syke Tarek Midamesek 2020 Black Hearts Salar == Palkinnot ja tunnustukset == * Best Actor, Audi Dublin International Film Festival 2017 ==Lähteet == == Aiheesta muualla == * Luokka:Syyrialaiset näyttelijät Luokka:Vuonna 1985 syntyneet Luokka:Elävät henkilöt
Väinö Väisälä

Väinö Väisälä (sukunimi vuoteen 1906 Veisell, 17. marraskuuta 1879 Kontiolahti – 9. elokuuta 1953 Längelmäki) oli suomalainen pankinjohtaja.Aikalaiskirja 1934 (Projekt Runeberg) Väisälän vanhemmat olivat konttoristi Johannes Weisell ja Emma Brigitta Jääskelä. Hän pääsi ylioppilaaksi 1898 Joensuun lyseosta ja opiskeli oikeustiedettä Helsingin yliopistossa. Väisälä oli työssä pankkialalla Kansallis-Osake-Pankin haarakonttoreissa Viipurissa, Mikkelissä, Uudessakaupungissa ja Iisalmessa vuosien 1899 ja 1910 välillä. Hän oli sitten Suomen Kauppapankki Oy:n palveluksessa 1910–1924 ja toimi Savo-Karjalan Osake- Pankin toimitusjohtajana ja pääjohtokunnan jäsenenä Viipurissa 1924–1940. Väisälä oli kuuden vuoden ajan Iisalmen kaupunginvaltuuston jäsenenä.Pekka Kantanen : Savo-Karjalan Osakepankki, Viipuri, Pörssitieto G. Kock Väinö Väisälä oli naimisissa 1903–1933 Anna Elisabeth Härkösen (k. 1933) ja vuodesta 1941 Lyyli Wilhelmiina Karppisen kanssa. Väisälän veljiä olivat professori Kalle Väisälä, professori Yrjö Väisälä ja filosofian tohtori Vilho Väisälä. == Lähteet == Luokka:Suomalaiset pankinjohtajat Luokka:Iisalmen kaupunginvaltuutetut Luokka:Vuonna 1879 syntyneet Luokka:Vuonna 1953 kuolleet
Meta Hrovat

Meta Hrovat (s. 2. maaliskuuta 1998) on slovenialainen alppihiihtäjä, joka edustaa KRG-ASK Kranjska Gora -seuraa. Lillehammerin nuorten talviolympialaisissa 2016 Hrovat saavutti pujottelussa pronssia. Nuorten maailmanmestaruuskilpailuissa hän saavutti alppiyhdistetyssä hopeaa Åressa 2017, voitti pujottelussa kultaa ja uusi alppiyhdistetyn hopeansa Davosissa 2018 sekä voitti toistamiseen pujottelussa kultaa Val di Fassassa 2019. Pyeongchangin olympialaisissa 2018 hän sijoittui suurpujottelussa 14:nneksi ja pujottelussa 21:nneksi. Åren MM-kilpailuissa 2019 Hrovat sijoittui suurpujottelussa 22:nneksi. Cortina d’Ampezzon MM-kilpailuissa 2021 hän oli parisuurpujottelussa 16:s ja supersuurpujottelussa 28:s mutta pujottelu, suurpujottelu ja alppiyhdistetty päättyivät hänen osaltaan keskeyttämiseen. Pekingin olympialaisissa 2022 hän sijoittui suurpujottelussa seitsemänneksi. Alppihiihdon maailmancupissa Hrovat kilpaili ensimmäisen kerran Lienzin suurpujottelussa joulukuussa 2015. Ensimmäiset maailmancupin pisteensä hän saavutti Semmeringin pujottelussa joulukuussa 2016 oltuaan 28:s. Kymmenen parhaan joukkoon hän sijoittui ensimmäisen kerran oltuaan kahdeksas Lienzin suurpujottelussa joulukuussa 2017. Ensimmäisen palkintosijansa hän saavutti oltuaan kolmas Lenzerheiden suurpujottelussa tammikuussa 2018. Hän sijoittui kolmanneksi myös Kranjska Goran suurpujottelussa helmikuussa 2020 sekä seuraavalla kaudella Kranjska Goran jälkimmäisessä suurpujottelussa tammikuussa 2021 ja Lenzerheiden suurpujottelussa maaliskuussa 2021. == Lähteet == Luokka:Slovenialaiset alppihiihtäjät Luokka:Vuonna 1998 syntyneet Luokka:Elävät henkilöt
Mercedes-Benz TN

Mercedes-Benz TN on Mercedes-Benzin vuosina 1977–1995 valmistama suurikokoinen pakettiautomalli. Tätä mallia käytettiin paljon poliisiautona ja ambulanssina. TN:n korvaajaksi tuli Mercedes-Benz Sprinter. == Moottorit == Malli Tunniste Sylintereitä Iskutilavuus Teho Vääntömomentti Valmistusaika Dieselmoottori 207 D / 307 D / 407 D OM 616 (616.917/913/934) rivi-4 2404 cm³ 48 kW (65 PS), 4200/min 137 Nm, 2400/min 1977–1982 207 D / 307 D OM 615 (615.944) rivi-4 1988 cm³ 40 kW (55 PS), 4200/min 113 Nm, 2400/min 08.1977–10.1985*** 207 D / 307 D / 407 D OM 616 (616.937/939) rivi-4 2399 cm³ 53 kW (72 PS), 4400/min 137 Nm, 2400/min 1982–1988 (407D 1981 saakka) 208 D / 308 D / 408 D OM 601 (601.940) rivi-4 2299 cm³ 58 kW (79 PS), 3800/min 60 kW (82 PS), 4000/min* 157 Nm, 2000–2800/min 1988–1995 209 D / 309 D / 409 D OM 617 (617.913) rivi-5 2998 cm³ 65 kW (88 PS), 4400/min 172 Nm, 2400/min 1982–1988 (409D 1981 saakka) 209 D / 309 D / 409 D OM 602 (602.???) rivi-5 2497 cm³ 66 kW (90 PS), 4600/min 154 Nm, 2400–2600/min 1988–1993** 210 D / 310 D / 410 D OM 602 (602.940) rivi-5 2874 cm³ 70 kW (95 PS), 3800/min 72 kW (98 PS), 4000/min* 192 Nm, 2400–2600/min 1988–1995 Bensiinimoottori 208 / 308 M 115 (115.955/972) rivi-4 2307 cm³ 63 kW (85 PS), 4800/min 160 Nm, 2000/min 1977–1982 210 / 310 / 410 M 102 (102.942/945) rivi-4 2299 cm³ 70 kW (95 PS), 5200/min 170 Nm, 2500/min 1982–1988 210 / 310 / 410 M 102 (102.946) rivi-4 2298 cm³ 77 kW (105 PS), 5100/min 182 Nm, 2000–2700/min 1988–1995 Sähköauto (minisarja Deutsche Bundespostille) 307 E Sähkö 2 × 90 volttia noin 1978–1980 * Automaattivaihteistolla ** Vain Belgiaan *** Vain Italiaan == Aiheesta muualla == TN Luokka:Pakettiautot Luokka:1970-luvun autot Luokka:1980-luvun autot Luokka:1990-luvun autot
Camille Rast

Camille Rast (s. 9. heinäkuuta 1999 Vétroz, Valais, Sveitsi) on sveitsiläinen alppihiihtäjä, joka edustaa Ski Club Vétrozia. Hän on voittanut pujottelussa maailmanmestaruuden ja kaksi maailmancupin osakilpailua. Rast kilpaili alppihiihdon maailmancupissa ensimmäisen kerran Söldenin suurpujottelussa lokakuussa 2016. Ensimmäiset maailmancupin pisteensä hän saavutti Kronplatzin suurpujottelussa tammikuussa 2017 oltuaan yhdeksäs. Tämän saavutuksensa hän ylitti sijoittumalla kuudenneksi Flachaun pujottelussa tammikuussa 2021 ja edelleen sijoittumalla neljänneksi Schladmingin pujottelussa tammikuussa 2022. Kaudella 2024-2025 hän saavutti ensimmäisen maailmancupin palkintokorokesijat oltuaan kolmas pujottelussa Gurglissa ja suurpujottelussa Killingtonissa. Ensimmäisen maailmancup-osakilpailuvoittonsa Rast saavutti pujottelussa Killingtonissa 2024. Hän voitti samalla kaudella myös Flachaun pujottelun. Nuorten MM-kilpailuissa Rast sai kultaa pujottelussa Åressa vuonna 2017 ja hopeaa suurpujottelussa Val di Fassassa vuonna 2019. Ensimmäisissä aikuisten arvokilpailuissaan St. Moritzin MM-kilpailuissa 2017 hän sijoittui joukkuekilpailussa neljänneksi ja suurpujottelussa 28:nneksi. Cortina d'Ampezzon MM-kilpailuissa 2021 hän sijoittui joukkuekilpailussa neljänneksi ja pujottelussa kahdeksanneksi. Pekingin olympialaisissa 2022 hän sijoittui pujottelussa seitsemänneksi ja suurpujottelussa 16:nneksi. Courchevelin / Méribelin MM-kilpailuissa 2023 hän oli parisuurpujottelussa kahdestoista ja suurpujottelussa neljästoista. Saalbachin MM-kilpailuissa 2025 hän voitti kultaa pujottelussa ja sijoittui suurpujottelussa 11:nneksi. Sveitsin mestaruuden Rast voitti suurpujottelussa vuosina 2019 ja 2021. == Lähteet == Luokka:Sveitsiläiset alppihiihtäjät Luokka:Vuonna 1999 syntyneet Luokka:Elävät henkilöt